ddrg/super_eurlex huggingface dataset:
Neuvoston säädös, annettu 30 päivänä marraskuuta 2000, Euroopan poliisiviraston perustamisesta tehdyn yleissopimuksen (Europol-yleissopimuksen) 43 artiklan 1 kohdan perusteella laadittavasta pöytäkirjasta kyseisen yleissopimuksen 2 artiklan ja liitteen muuttamisesta



Virallinen lehti nro 358 , 13/12/2000 s. 0001 - 0001



Neuvoston säädös, annettu 30 päivänä marraskuuta 2000, Euroopan poliisiviraston perustamisesta tehdyn yleissopimuksen (Europol-yleissopimuksen) 43 artiklan 1 kohdan perusteella laadittavasta pöytäkirjasta kyseisen yleissopimuksen 2 artiklan ja liitteen muuttamisesta (2000/C 358/01) EUROOPAN UNIONIN NEUVOSTO, joka ottaa huomioon Euroopan poliisiviraston perustamisesta tehdyn yleissopimuksen(1) ja erityisesti sen 43 artiklan 1 kohdan, ottaa huomioon Portugalin aloitteen(2), ottaa huomioon Euroopan parlamentin lausunnon, ottaa huomioon Europolin hallintoneuvoston lausunnon, sekä katsoo seuraavaa: Eurooppa-neuvosto kehotti istunnossaan Tampereella neuvostoa laajentamaan Europolin toimivaltaa rahanpesuun yleensä, riippumatta siitä, minkätyyppisestä rikoksesta pestyt varat ovat peräisin, ON PÄÄTTÄNYT laatia pöytäkirjan, jonka Euroopan poliisiviraston perustamisesta tehdyn yleissopimuksen muuttamista koskeva teksti on liitteessä ja jonka Euroopan unionin jäsenvaltioiden hallitusten edustajat allekirjoittivat tänään. SUOSITTAA, että jäsenvaltiot hyväksyvät pöytäkirjan valtiosääntöjensä asettamien vaatimusten mukaisesti. Tehty Brysselissä 30 päivänä marraskuuta 2000. Neuvoston puolesta Puheenjohtaja M. Lebranchu (1) EYVL C 316, 27.11.1995, s. 2. (2) EYVL C 200, 13.7.2000, s. 1.
Neuvoston säädös, annettu 16 päivänä lokakuuta 2001, keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävästä, Euroopan unionista tehdyn sopimuksen 34 artiklan mukaisesti laadittavasta pöytäkirjasta



Virallinen lehti nro 326 , 21/11/2001 s. 0001 - 0001



Neuvoston säädös, annettu 16 päivänä lokakuuta 2001, keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävästä, Euroopan unionista tehdyn sopimuksen 34 artiklan mukaisesti laadittavasta pöytäkirjasta (2001/C 326/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 31 artiklan a kohdan ja 34 artiklan 2 kohdan d alakohdan, ottaa huomioon Ranskan tasavallan aloitteen(1), ottaa huomioon Euroopan parlamentin lausunnon(2), sekä katsoo seuraavaa: (1) Unionin tavoitteiden toteuttamiseksi olisi Euroopan unionin jäsenvaltioiden keskinäistä oikeusapua rikosasioissa koskevia sääntöjä parannettava, ja sitä varten olisi laadittava liitteessä oleva pöytäkirja. (2) Pöytäkirjan 8 artikla kuuluu tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/473/EY(3) 1 artiklan soveltamisalaan. (3) Tämän määräyksen osalta on otettu huomioon menettelyt, jotka on vahvistettu Euroopan unionin neuvoston sekä Islannin tasavallan ja Norjan kuningaskunnan välisellä sopimuksella viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen(4). (4) Kun Islannin tasavallalle ja Norjan kuningaskunnalle ilmoitetaan tämän säädöksen antamisesta edellä mainitun sopimuksen 8 artiklan 2 kohdan a alakohdan mukaisesti, näille kahdelle valtiolle ilmoitetaan erityisesti säädöksen voimaantuloa Islannin ja Norjan osalta koskevan 16 artiklan sisällöstä, ON PÄÄTTÄNYT, että laaditaan pöytäkirja, joka on liitteenä ja jonka unionin jäsenvaltioiden hallitusten edustajat ovat tänään allekirjoittaneet, SUOSITTELEE, että jäsenvaltiot hyväksyvät sen valtiosääntöjensä asettamien vaatimusten mukaisesti, sekä KEHOTTAA jäsenvaltioita aloittamaan tätä tarkoittavat menettelyt ennen 1 päivää heinäkuuta 2002. Tehty Luxemburgissa 16 päivänä lokakuuta 2001. Neuvoston puolesta Puheenjohtaja D. Reynders (1) EYVL C 243, 24.8.2000, s. 11. (2) Lausunto annettu 4. lokakuuta 2001 (ei vielä julkaistu virallisessa lehdessä). (3) EYVL L 176, 10.7.1999, s. 31. (4) EYVL L 176, 10.7.1999, s. 36.
Neuvoston säädös, annettu 8 päivänä toukokuuta 2003, pöytäkirjan tekemisestä tietotekniikan käytöstä tullialalla tehdyn yleissopimuksen muuttamisesta tullitutkintatietokannan perustamisen osalta



Virallinen lehti nro 139 , 13/06/2003 s. 0001 - 0001



Neuvoston säädös, annettu 8 päivänä toukokuuta 2003, pöytäkirjan tekemisestä tietotekniikan käytöstä tullialalla tehdyn yleissopimuksen muuttamisesta tullitutkintatietokannan perustamisen osalta (2003/C 139/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 34 artiklan 2 kohdan d alakohdan, ottaa huomioon Belgian kuningaskunnan, Saksan liittotasavallan ja Ranskan tasavallan aloitteen(1), ottaa huomioon Euroopan parlamentin lausunnon(2), SEKÄ KATSOO, ETTÄ tietotekniikan käytöstä tullialalla tehdyssä yleissopimuksessa(3) edellytettyä tullitietojärjestelmää olisi käytettävä tietojen vaihtamiseksi sellaisten asiakirjojen olemassaolosta, jotka koskevat meneillään olevia tai päätökseen saatettuja tutkimuksia, sekä tutkimuksien asianmukaista koordinointia varten, ON PÄÄTTÄNYT, että tehdään pöytäkirja, jonka teksti on tämän säädöksen liitteenä ja jonka Euroopan unionin jäsenvaltioiden hallitusten edustajat ovat tänään allekirjoittaneet, ja SUOSITTAA jäsenvaltioille tämän pöytäkirjan hyväksymistä niiden valtiosääntöjen asettamien vaatimusten mukaisesti(4). Tehty Brysselissä 8 päivänä toukokuuta 2003. Neuvoston puolesta Puheenjohtaja M. Chrisochoïdis (1) EYVL C 328, 23.11.2001, s. 12. (2) Lausunto annettu 18.12.2002 (ei ole vielä julkaistu EUVL:ssä). (3) EYVL C 316, 27.11.1995, s. 34. (4) Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.
FI Euroopan unionin virallinen lehti C 114/7

NEUVOSTON SÄÄDÖS,

annettu 29 päivänä huhtikuuta 2004,

Europolin henkilöstösääntöjen muuttamisesta

(2004/C 114/02)

EUROOPAN UNIONIN NEUVOSTO, joka

ottaa huomioon Euroopan poliisiviraston perustamisesta tehdyn yleissopimuksen (Europol-yleissopimus) (1) ja erityisesti sen 30 artiklan 3 kohdan,

ottaa huomioon Irlannin aloitteen (2),

ottaa huomioon Euroopan parlamentin lausunnon (3),

ottaa huomioon Europolin hallintoneuvoston lausunnon (4),

sekä katsoo seuraavaa:

1) Europolin työntekijöihin sovellettavia henkilöstösääntöjä, jäljempänä ”henkilöstösäännöt”, sellaisina kuin ne on vahvistettu 3 päivänä joulukuuta 1998 annetulla neuvoston säädöksellä (5), olisi muutettava erityisesti matkoja koskevien menettelytapojen parantamiseksi.

2) Neuvoston asiana on vahvistaa yksimielisesti Europolin henkilöstöön sovellettavat yksityiskohtaiset säännöt ja niihin myöhemmin tehtävät muutokset,

ON ANTANUT TÄMÄN SÄÄDÖKSEN:

1 artikla

Muutetaan henkilöstösäännöt seuraavasti:

1) Lisätään 56 artiklaan kohta seuraavasti: ”8. Europol voi henkilöstökomiteaa kuultuaan ottaa ylimääräisen sairausvakuutuksen, joka on pakollinen kaikille työntekijöille. Työntekijä maksaa lisävakuutusturvan edellyttämän vakuutusmaksun kokonaan.”

2) Korvataan liitteessä 5 oleva 9 artikla seuraavasti: ”9 artikla 1. Työntekijällä, joka matkustaa virka-asioissa, jäljempänä 'virkamatka', ja jolla on matkamääräys, on oikeus virkamatkakulujen korvaukseen. 2. Matkamääräyksessä ilmoitetaan virkamatkan todennäköinen kesto, jonka perusteella lasketaan työntekijälle mahdollisesti maksettava päivärahan sekä matka- ja majoituskulujen ennakko. 3. Työntekijän on ilmoitettava Europolille mahdollisista kolmannelta osapuolelta virkamatkansa yhteydessä rahana tai luontoisetuina saamistaan korvauksista. Ne vähennetään korvauksista, joihin työntekijä olisi muutoin oikeutettu. 4. Hallintoneuvosto vahvistaa jäsentensä kahden kolmasosan enemmistöllä johtajan ehdotuksen perusteella virkamatkakuluja ja niiden korvaamista koskevat yksityiskohtaiset säännöt.”

3) Poistetaan liitteessä 5 olevat 10, 11, 12, 13, ja 14 artikla.

4) Liitteessä 5 olevat 15 ja 16 artikla numeroidaan uudelleen 10 ja 11 artiklaksi.

2 artikla

Tämä säädös tulee voimaan sitä päivää seuraavana päivänä, jona se annetaan.

3 artikla

Tämä säädös julkaistaan Euroopan unionin virallisessa lehdessä.

Tehty Luxemburgissa 29 päivänä huhtikuuta 2004, Neuvoston puolesta Puheenjohtaja M. McDOWELL

(1) EYVL C 316, 27.11.1995, s. 2, yleissopimus sellaisena kuin se on viimeksi muutettuna 27. marraskuuta 2003 tehdyllä pöytäkirjalla (EUVL C 2, 6.1.2004, s. 3).

(2) EUVL C 34, 7.2.2004, s. 14.

(3) Lausunto annettu 9. maaliskuuta 2004 (ei vielä julkaistu virallisessa lehdessä).

(4) Lausunto annettu 5. maaliskuuta 2004.

(5) EYVL C 26, 30.1.1999, s. 23, säädös sellaisena kuin se on viimeksi muutettuna 19. joulukuuta 2002 annetulla säädöksellä (EYVL C 24, 31.1.2003. s. 1).
(15)

On tarkoituksenmukaista säätää ankarammista seuraamuksista silloin, kun tietojärjestelmään kohdistuva hyökkäys tapahtuu rikollisjärjestön puitteissa, sellaisena kuin tämä on määritelty rikollisjärjestöön osallistumisen kriminalisoinnista Euroopan unionin jäsenvaltioissa 21 päivänä joulukuuta 1998 hyväksytyssä yhteisessä toiminnassa 98/733/YOS (4). On myös aiheellista säätää ankarammista seuraamuksista, kun hyökkäys on aiheuttanut vakavia vahinkoja tai vaikuttanut haitallisesti olennaisiin etuihin.
(3)

Tämän puitepäätöksen tarkoituksena on asettaa jäsenvaltioille vähimmäisvelvoite ottaa huomioon toisessa jäsenvaltiossa annetut tuomiot. Näin ollen tällä puitepäätöksellä ei estetä jäsenvaltioita ottamasta huomioon, oman lainsäädäntönsä mukaisesti ja kun niillä on käytössään tietoja asiasta, esimerkiksi sellaisen hallintoviranomaisen lopullisia päätöksiä, jonka päätös voidaan saattaa rikosasiassa toimivaltaisen tuomioistuimen tutkittavaksi, henkilön toteamisesta syylliseksi rikokseen tai tekoon, joka on kansallisen lainsäädännön nojalla lainrikkomuksena rangaistava teko.
(6)

Neuvoston ja komission toimintasuunnitelmassa vapauden, turvallisuuden ja oikeuden lujittamiseen Euroopassa tähtäävän Haagin ohjelman toteuttamiseksi (3) muistutetaan, että terrorismin torjunta edellyttää kattavaa lähestymistapaa ja että kansalaisten odotukset unionia kohtaan on otettava huomioon ja unionin on vastattava niihin. Lisäksi siinä todetaan, että on keskityttävä terrorismin ehkäisemiseen, terrorismiin varautumiseen ja reagoimiseen sekä tehostettava ja tarvittaessa täydennettävä jäsenvaltioiden valmiuksia torjua terrorismia erityisesti seuraavilla aloilla: värväystoiminta, rahoitus, riskianalyysi, elintärkeiden infrastruktuurien suojelu ja seurausten hallinta.
Asetus N:o 1 Euroopan atomienergiayhteisössä käytettäviä kieliä koskevista järjestelyistä



Virallinen lehti nro 017 , 06/10/1958 s. 0401 - 0402

Suomenk. erityispainos Alue 1 Nide 1 s. 0016

Ruotsink. erityispainos Alue 1 Nide 1 s. 0016

Espanjank. erityispainos: Luku 01 Nide 1 s. 0010

Portugalink. erityispainos: Luku 01 Nide 1 s. 0010



ASETUS N:o 1 Euroopan atomienergiayhteisössä käytettäviä kieliä koskevista järjestelyistä EUROOPAN ATOMIENERGIAYHTEISÖN NEUVOSTO, joka ottaa huomioon perustamissopimuksen 190 artiklan, jonka mukaan neuvosto antaa yksimielisesti säännöt yhteisön toimielimissä käytettävistä kielistä, sanotun kuitenkaan rajoittamatta yhteisön tuomioistuimen työjärjestyksen määräysten soveltamista, sekä katsoo, että kaikki ne neljä kieltä, joilla perustamissopimus on laadittu, ovat virallisia kieliä yhdessä tai useammassa yhteisön jäsenvaltiossa, ON ANTANUT TÄMÄN ASETUKSEN: 1 artikla Yhteisön toimielinten viralliset kielet ja työkielet ovat hollannin, italian, ranskan ja saksan kieli. 2 artikla Jäsenvaltion tai jäsenvaltion lainkäyttövaltaan kuuluvan henkilön yhteisön toimielimille osoittamat asiakirjat laaditaan millä tahansa virallisella kielellä lähettäjän valinnan mukaan. Vastaus laaditaan samalla kielellä. 3 artikla Yhteisön toimielimen jäsenvaltiolle tai jäsenvaltion lainkäyttövaltaan kuuluvalle henkilölle osoittamat asiakirjat laaditaan kyseisen jäsenvaltion kielellä. 4 artikla Asetukset ja muut yleisesti sovellettavat säädökset laaditaan neljällä virallisella kielellä. 5 artikla Yhteisöjen virallinen lehti julkaistaan neljällä virallisella kielellä. 6 artikla Yhteisön toimielimet voivat määrätä työjärjestyksissään yksityiskohtaiset säännöt näiden kielten käyttämistä koskevien järjestelyjen soveltamisesta. 7 artikla Yhteisön tuomioistuimen oikeudenkäyntimenettelyssä käytettäviä kieliä koskevat järjestelyt vahvistetaan tuomioistuimen työjärjestyksessä. 8 artikla Kun on kyse sellaisesta jäsenvaltiosta, jossa on useampia virallisia kieliä, käytettävä kieli määräytyy kyseisen valtion pyynnöstä kyseisen valtion lainsäädännön yleisten sääntöjen perusteella. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 1958. Neuvoston puolesta Puheenjohtaja R. MOTZ
Asetus N:o 9 Euroopan atomienergiayhteisön perustamissopimuksen 197 artiklan 4 kohdassa tarkoitettujen malmien pitoisuuksien määrittämisestä



Virallinen lehti nro 012 , 22/02/1960 s. 0482 - 0482

Suomenk. erityispainos Alue 12 Nide 1 s. 0016

Ruotsink. erityispainos Alue 12 Nide 1 s. 0016

Tanskank. erityispainos: Sarja I Alue 1959-1962 s. 0041

Englannink. erityispainos: Sarja I Alue 1959-1962 s. 0043

Espanjank. erityispainos: Luku 12 Nide 1 s. 0042

Portugalink. erityispainos: Luku 12 Nide 1 s. 0042



ASETUS N:o 9, Euroopan atomienergiayhteisön perustamissopimuksen 197 artiklan 4 kohdassa tarkoitettujen malmien pitoisuuksien määrittämisestä EUROOPAN YDINENERGIAYHTEISÖN NEUVOSTO, joka ottaa huomioon perustamissopimuksen määräykset ja erityisesti sen 197 artiklan 4 kohdan ja 161 artiklan, ottaa huomioon komission ehdotuksen, sekä katsoo, että malmien keskimääräiset pitoisuudet on määritettävä tieteen ja teknologian nykyisten tietojen perusteella siten, että perustamissopimuksen määräyksiä voidaan soveltaa yhteisölle vahvistettujen yleisten tavoitteiden mukaisesti, erityisesti investointien yhteensovittamisen, hankinnan ja turvavalvonnan osalta, ON ANTANUT TÄMÄN ASETUKSEN: 1 artikla Perustamissopimuksen 197 artiklan 4 kohdan soveltamista varten keskimääräisellä pitoisuudella tarkoitetaan tietyn malmimäärän sisältämän uraanin (U) tai toriumin (Th), joka voi olla missä muodossa tahansa, painon ja saman malmimäärän painon välistä suhdetta. 2 artikla Keskimääräinen pitoisuus määritetään seuraavasti: - uraania sisältävät malmit: keskimääräinen uraanipitoisuus on 0,1 prosenttia tai suurempi; - toriumia sisältävät malmit, lukuun ottamatta monatsiitteja: keskimääräinen toriumpitoisuus on 3 prosenttia tai suurempi; - monatsiitit: keskimääräinen toriumpitoisuus on 10 prosenttia tai suurempi ja uraanipitoisuus 0,1 prosenttia tai suurempi. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä helmikuuta 1960. Neuvoston puolesta Puheenjohtaja E. SCHAUS
Neuvoston asetus N:o 59/64/ETY, annettu 3 päivänä kesäkuuta 1964, yhden kilogramman kuorellisia kulutukseen tarkoitettuja siipikarjan munia ja yhden kilogramman siipikarjan siitosmunia tuottamiseen tarvittavan rehuviljamäärän vahvistamisesta



Virallinen lehti nro 092 , 10/06/1964 s. 1409 - 1410

Suomenk. erityispainos Alue 3 Nide 1 s. 0061

Ruotsink. erityispainos Alue 3 Nide 1 s. 0061



NEUVOSTON ASETUS N:o 59/64/ETY, annettu 3 päivänä kesäkuuta 1964, yhden kilogramman kuorellisia kulutukseen tarkoitettuja siipikarjan munia ja yhden kilogramman siipikarjan siitosmunia tuottamiseen tarvittavan rehuviljamäärän vahvistamisesta EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisen markkinajärjestelyn asteittaisesta toteuttamisesta annetun neuvoston asetuksen N:o 21(1) ja erityisesti sen 3 artiklan 5 kohdan a alakohdan toisen virkkeen, ottaa huomioon komission ehdotuksen, sekä katsoo, että neuvoston asetuksella N:o 104/63/ETY(2) vahvistetaan kuorellisten kulutukseen tarkoitettujen siipikarjan munien osalta asetuksen N:o 21 3 artiklan 3 kohdan a alakohdassa säädetty rehuviljamäärä ainoastaan 30 päivään kesäkuuta 1964; tämän vuoksi on tarpeen vahvistaa tämä määrä uudestaan, edellä tarkoitetussa artiklassa säädetään, että mainitun määrän on oltava sama kaikissa jäsenvaltioissa maksujärjestelmän kolmannen soveltamisvuoden alusta lukien; tämän seurauksena olisi vahvistettava tämä määrä yhtenäisen suuruiseksi kaikissa jäsenvaltioissa 1 päivästä heinäkuuta 1964 lukien, mainittua rehuviljamäärää vahvistettaessa olisi otettava huomioon siipikarjankasvatuksen tuottavuuden paraneminen yhteisössä erityisesti munantuotannon osalta, ja neuvoston asetuksessa N:o 129/63/ETY(3) säädetään siipikarjan siitosmunien osalta erityisen rehuviljamäärän vahvistamisesta, jota kuitenkin käytetään ainoastaan 1 päivästä tammikuuta 1965 sovellettavien maksujen laskemiseen; tämän vuoksi olisi kuten aikaisemminkin vahvistettava tilapäisesti siitosmunien osalta sama rehuviljamäärä kuin kulutukseen tarkoitetuille kuorellisille munille, ON ANTANUT TÄMÄN ASETUKSEN: 1 artikla Asetuksen N:o 21 3 artiklan 3 kohdan a alakohdassa säädetty rehuviljamäärä vahvistetaan: - kulutukseen tarkoitettujen kuorellisten siipikarjan munien osalta 3,22 kilogrammaksi ajanjaksolle, joka alkaa 1 päivänä heinäkuuta 1964 ja päättyy 31 päivänä maaliskuuta 1965, ja 3,13 kilogrammaksi 1 päivästä huhtikuuta 1965 lukien, - siipikarjan siitosmunien osalta 3,22 kilogrammaksi ajanjaksolle, joka alkaa 1 päivänä heinäkuuta 1964 ja päättyy 31 päivänä joulukuuta 1964. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1964. Neuvoston puolesta Puheenjohtaja H. FAYAT (1) EYVL N:o 30, 20.4.1962, s. 953/62 (2) EYVL N:o 140, 29.9.1963, s. 2407/63 (3) EYVL N:o 185, 19.12.1963, s. 2938/63
Neuvostojen asetus N:o 174/65/ETY,14/65/Euratom, annettu 28 päivänä joulukuuta 1965, yhteisöjen virkamiehiin sovellettavissa henkilöstösäännöissä määrättyjen vakuutusarvojen laskemiseen käytettävien kuolleisuus- ja työkyvyttömyystaulukkojen sekä palkkojen oletetun nousun vahvistamisesta



Virallinen lehti nro 226 , 31/12/1965 s. 3309 - 3309

Suomenk. erityispainos Alue 1 Nide 1 s. 0028

Tanskank. erityispainos: Sarja I Alue 1965-1966 s. 0077

Ruotsink. erityispainos Alue 1 Nide 1 s. 0028

Englannink. erityispainos: Sarja I Alue 1965-1966 s. 0086

Kreikank. erityispainos: Luku 01 Nide 1 s. 0096

Espanjank. erityispainos: Luku 01 Nide 1 s. 0112

Portugalink. erityispainos: Luku 01 Nide 1 s. 0112



NEUVOSTOJEN ASETUS N:o 174/65/ETY,14/65/EURATOM, annettu 28 päivänä joulukuuta 1965, yhteisöjen virkamiehiin sovellettavissa henkilöstösäännöissä määrättyjen vakuutusarvojen laskemiseen käytettävien kuolleisuus- ja työkyvyttömyystaulukkojen sekä palkkojen oletetun nousun vahvistamisesta EUROOPAN TALOUSYHTEISÖN NEUVOSTO, EUROOPAN ATOMIENERGIAYHTEISÖN NEUVOSTO, jotka ottavat huomioon Euroopan talousyhteisön perustamissopimuksen, ottavat huomioon Euroopan atomienergiayhteisön perustamissopimuksen, ottavat huomioon Euroopan talousyhteisön ja Euroopan atomienergiayhteisön virkamiehiin sovellettavista henkilöstösäännöistä ja muuta henkilöstöä koskevista palvelussuhteen ehdoista annetun asetuksen N:o 31 (ETY), 11 (EURATOM) (1) sekä erityisesti mainittujen henkilöstösääntöjen liitteessä VIII olevan 39 artiklan, ottavat huomioon tilapäisen henkilöstösääntökomitean lausunnon, ottavat huomioon neuvostojen nimeämien vakuutusmatemaatikkojen lausunnon, sekä katsovat, että neuvostojen tehtävänä on vahvistaa henkilöstösäännöissä ja sen liitteessä VIII määrättyjen vakuutusarvojen laskemiseen käytettävät kuolleisuus- ja työkyvyttömyystaulukot sekä palkkojen oletettu nousu, OVAT ANTANEET TÄMÄN PÄÄTÖKSEN: 1 artikla Virkamiehiin sovellettavissa henkilöstösäännöissä ja sen liitteessä VIII määrättyjen vakuutusarvojen laskemiseen käytetään: a) Heubeck-Fischer -kuolleisuus- ja työkyvyttömyystaulukkoja (Richttafeln für die Pensionsversicherung 1956, René Fischer Verlag-Weissenburg/Bayern), b) palkkojen oletettua nousua, joka perustuu 1,88 prosentin kasvuun vuodessa (r30 = 175). 2 artikla Tämä asetus tulee voimaan taannehtivasti 1 päivästä tammikuuta 1962 alkaen. ()Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1965. Neuvostojen puolesta Puheenjohtaja E. COLOMBO () EYVL N:o 45, 14.6.1962, s. 1385/62
Neuvoston asetus N:o 1002/67/ETY, annettu 14 päivänä joulukuuta 1967, sen määräajan pidentämisestä, jona neuvoston asetusta N:o 17 ei sovelleta rautatie-, maantie- ja sisävesiliikenteeseen



Virallinen lehti nro 306 , 16/12/1967 s. 0001 - 0001

Suomenk. erityispainos Alue 7 Nide 1 s. 0043

Kreikank. erityispainos: Luku 07 Nide 1 s. 0075

Ruotsink. erityispainos Alue 7 Nide 1 s. 0043

Espanjank. erityispainos: Luku 07 Nide 1 s. 0101

Portugalink. erityispainos: Luku 07 Nide 1 s. 0101



NEUVOSTON ASETUS N:o 1002/67/ETY, annettu 14 päivänä joulukuuta 1967, sen määräajan pidentämisestä, jona neuvoston asetusta N:o 17 ei sovelleta rautatie-, maantie- ja sisävesiliikenteeseen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 87 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Komission neuvostolle 8 päivänä kesäkuuta 1964 tekemää ehdotusta kilpailusääntöjen soveltamista rautatie-, maantie- ja sisävesiliikenteeseen koskevaksi asetukseksi on tarkasteltu niin pitkälle, että voidaan arvioida neuvoston antavan tätä alaa koskevat erityissäännökset seuraavien kuukausien aikana, ja kyseisten erityissäännösten antamiseen ja voimaantuloon tarvittavaksi ajaksi on tarkoituksenmukaista uudestaan pidentää neuvoston asetuksen N:o 141 () 3 artiklassa tarkoitettua määräaikaa, jona neuvoston asetusta N:o 17 () ei sovelleta ja jota on pidennetty asetuksella N:o 165/65/ETY (), ON ANTANUT TÄMÄN ASETUKSEN: 1 artikla Korvataan asetuksen N:o 141 3 artiklan, sellaisena kuin se on muutettuna asetuksella N:o 165/65/ETY, sanat «31 päivään joulukuuta 1967 asti» sanoilla «30 päivään kesäkuuta 1968 asti». 2 artikla Tämä asetus tulee voimaan 1 päivänä tammikuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1967. Neuvoston puolesta Puheenjohtaja G. LEBER () EYVL N:o 124, 28.11.1962, s. 2751/62. () EYVL N:o 13, 21.2.1962, s. 204/62. () EYVL N:o 210, 11.12.1965, s. 3141/65.